รัฐบาลไทย-ข่าวทำเนียบรัฐบาล-"ราชสีห์ถวายสัตย์ปฏิญาณเป็นข้าราชการที่ดี" ปลัดกระทรวงมหาดไทยนำข้าราชการและเจ้าหน้าที่ในสังกัดกระทรวงมหาดไทย ร่วมถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันอังคารที่ 25 กรกฎาคม 2566
25/07/2566
"ราชสีห์ถวายสัตย์ปฏิญาณเป็นข้าราชการที่ดี" ปลัดกระทรวงมหาดไทยนําข้าราชการและเจ้าหน้าที่ในสังกัดกระทรวงมหาดไทย ร่วมถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
"ราชสีห์ถวายสัตย์ปฏิญาณเป็นข้าราชการที่ดี" ปลัดกระทรวงมหาดไทยนําข้าราชการและเจ้าหน้าที่กระทรวงมหาดไทยร่วมถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2566
วันนี้ (25 ก.ค. 66) เวลา 14.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2566โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายสมคิด จันทมฤก รองปลัดกระทรวงมหาดไทยด้านบริหาร นายโชตินรินทร์ เกิดสม รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายปรีชา ทองคํา นายพิริยะ ฉันทดิลก ผู้ตรวจราชการกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายวัชรเดช เกียรติชานน รักษาการในตําแหน่งที่ปรึกษาด้านการปกครอง นายมานะ สิมมา รักษาการในตําแหน่งที่ปรึกษาด้านกฎหมาย นายสมศักดิ์ เจริญไพฑูรย์ นายบรรจบ จันทรัตน์ นายสมชัย เลิศประสิทธิพันธ์ รองอธิบดีกรมการปกครอง หัวหน้าหน่วยงาน ข้าราชการ พนักงาน และเจ้าหน้าที่ ในสังกัดสํานักงานปลัดกระทรวงมหาดไทย และกรมการปกครอง ร่วมพิธีโดยพร้อมเพรียงด้วยความจงรักภักดี
โอกาสนี้นายสุทธิพงษ์ จุลเจริญ ปลัดกระทรวงมหาดไทย นําผู้ร่วมพิธีถวายความเคารพพระบรมฉายาลักษณ์พระบาทสมเด็จพระเจ้าอยู่หัว แล้วถวายธูปเทียนแพหน้าพระบรมฉายาลักษณ์พระบาทสมเด็จพระเจ้าอยู่หัว และกล่าวถวายพระพรชัยมงคล ความว่า"ข้าราชการและเจ้าหน้าที่ในสังกัดสํานักงานปลัดกระทรวงมหาดไทยล้วนมีความปลาบปลื้มปีติเป็นล้นพ้นที่ได้มาร่วมกันแสดงความจงรักภักดี พร้อมทั้งถวายสัตย์ปฏิญาณเพื่อเป็นข้าราชการที่ดีและเป็นพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 ด้วยสํานึกในพระมหากรุณาธิคุณล้นเกล้าล้นกระหม่อมหาที่สุดมิได้ ที่ตลอดระยะเวลาที่ผ่านมา พระบาทสมเด็จพระเจ้าอยู่หัว ทรงบําเพ็ญพระราชกรณียกิจนานัปการ ด้วยพระราชวิริยอุตสาหะ ทรงดํารงพระองค์เป็นแบบอย่างแก่ข้าราชการทั้งปวงในการปฏิบัติหน้าที่ เพื่อประโยชน์สุขแห่งปวงประชา และความวัฒนาสถาพรของประเทศ พระบรมราโชวาทที่พระราชทานแก่ข้าราชการในโอกาสต่าง ๆ ล้วนสร้างความสํานึกในหน้าที่ และความรับผิดชอบในการปฏิบัติงานเพื่อแผ่นดินด้วยความเที่ยงธรรมและสุจริต ซึ่งข้าราชการและเจ้าหน้าที่ทุกคนจักได้น้อมนํามาประพฤติปฏิบัติตามให้เกิดผลสัมฤทธิ์ เพื่อสนองพระราชปณิธานด้วยความจงรักภักดีสืบไป และขอตั้งจิตอธิษฐานด้วยความจงรักภักดี ขออานุภาพแห่งคุณพระศรีรัตนตรัย และสิ่งศักดิ์สิทธิ์ในสากล อีกทั้งพลานุภาพแห่งองค์พระสยามเทวาธิราช โปรดอภิบาลและดลบันดาลประทานชัยมงคล ให้พระบาทสมเด็จพระเจ้าอยู่หัว ทรงพระเจริญ พร้อมด้วยสิริสวัสดิ์พิพัฒนมงคล ทรงพระเกษมสําราญ พระบรมเดชานุภาพและพระบารมีเกริกไกรแผ่ไพศาล สถิตเป็นมิ่งขวัญปกเกล้าเหล่าพสกนิกรตราบกาลนาน"
จากนั้นนายสุทธิพงษ์ จุลเจริญ ปลัดกระทรวงมหาดไทย นําผู้ร่วมพิธีถวายสัตย์ปฏิญาณความว่า“จะประพฤติปฏิบัติตน เป็นข้าราชการที่ดี และพลังของแผ่นดิน มีความซื่อสัตย์สุจริต เจริญรอยตามเบื้องพระยุคลบาท มุ่งมั่น แน่วแน่ แก้ไขปัญหา ของประเทศชาติและประชาชน สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนา ตามแนวทางในพระบรมราโชวาทตลอดไป”แล้วร่วมกันร้องเพลงสรรเสริญพระบารมี เพลงสดุดีจอมราชา และร่วมลงนามถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เป็นอันเสร็จพิธี